stanford-oval/wikipedia huggingface dataset:
אילסי ג'ובר
קריירה

אילסי ג'ובר זכתה להוקרה והצלחה בעיקר ככותבת שנים. בשנת 2008, כתבה את שירה "Sanctuary", עבור טרנס הווארד. ארבע שנים לאחר מכן, כתבה את "Send Me Your Love" עבור טארין מנינג. בשנת 2014, כתבה לג'ניפר לופז, את השיר "Never Satisfied", עבור אלבומה A.K.A.. באותה השנה, כתבה את הלהיט "Fireball", לפיטבול. בשנה שלאחר מכן, כתבה את השיר "Body Rock", עבור להקת הבנות המצליחה פיפת' הרמוני. בהמשך, כתבה את השיר המצליח "Infinity", עבור הזמרת-יוצרת מריה קארי.
בשנת 2016, כתבה את הלהיט הבינלאומי "In the Name of Love", למרטין גריקס, אותו ביצעה ביבי רקסה. השיר כבש את פסגת מצעד שירי הדאנס קלאב, קיבל את תואר הפלטינה המשולשת על ידי איגוד תעשיית ההקלטות האמריקאי, וצבר קרוב למיליארד השמעות בספוטיפיי, מה שהופך אותו לאחד מהשירים המושמעים ביותר בספוטיפיי. בסמוך לכך, כתבה גם את הלהיט "Mercy", של הזמר שון מנדס. השיר קיבל את תואר הפלטינה המשולשת בארצות הברית גם כן, תוך שהגיע למקום ה-15 במצעד הבילבורד הוט 100. בשנת 2017, כתבה שירים רבים, ביניהם השיר "Meaning of Life", של קלי קלרקסון אשר תיפקד כשיר הנושא מאלבומה המצליח, Meaning of Life.
את שנת 2018, פתחה עם כתיבה השיר "She Loves Control", עבור קמילה קביו. למרות שלא יצא כסינגל, זכה השיר להצלחה רבה, כאשר כבש את פסגת מצעד השירי שבניו זילנד, וזאת בנוסף לכך שקיבל על ידי איגוד תעשיית ההקלטות הבריטי את תואר הכסף, על מכירות של למעלה מ-200,000 עותקים במדינה. כבר באותה השנה, הספיקה לכתוב את שיר הנושא "Alfie's Song (Not So Typical Love Song)" של הסרט הלהט"בי המצליח, "באהבה, סיימון". כמו כן, הייתה שותפה לכתיבת השירים "Accelerate", ‏"Maria" ו-"Masochist" של כריסטינה אגילרה. שלושת השירים נכללו באלבומה, Liberation. בהמשך, השתתפה ביחד עם נוני באו בכתיבה הלהיט "Let You Love Me", של ריטה אורה, אשר הפך ללהיט בינלאומי, כאשר קיבל שלל תארים, ביניהם תואר הזהב בגרמניה, ותואר הפלטינה הכפולה בברזיל. לקראת סוף שנת 2018, הייתה שותפה בכתיבת הלהיט הבינלאומי "Nothing Breaks Like a Heart", של מארק רונסון ומיילי סיירוס, אשר הגיע למקום השני במצעד הסינגלים הבריטי. בין היתר, השתתפה בכתיבה ארבעה משירי האלבום She Is Miley Cyrus, של סיירוס. בסוף שנת 2019, הייתה לחלק מכותבי השיר "Treat People with Kindness", של הארי סטיילס. השיר נכלל באלבומו המצליח, Fine Line.
הערות שוליים

↑  Ilsey, Genius (באנגלית)
↑  Rita Ora – Let You Love Me (באנגלית), נבדק ב-2020-04-10
1 2  Terrence Howard – Sanctuary (באנגלית), נבדק ב-2020-04-10
↑  Taryn Manning (Ft. Ned Shepard & Sultan) – Send Me Your Love (באנגלית), נבדק ב-2020-04-10
↑  Jennifer Lopez – Never Satisfied (באנגלית), נבדק ב-2020-04-10
↑  Pitbull (Ft. John Ryan) – Fireball (באנגלית), נבדק ב-2020-04-10
↑  Fifth Harmony – Body Rock (באנגלית), נבדק ב-2020-04-10
↑  Mariah Carey – Infinity (באנגלית), נבדק ב-2020-04-10
↑  Martin Garrix & Bebe Rexha – In the Name of Love (The Him Remix) (באנגלית), נבדק ב-2020-04-10
↑  Martin Garrix, Billboard
1 2  Gold & Platinum, RIAA (באנגלית)
↑  In the Name of Love, נבדק ב-2020-04-10
↑  Shawn Mendes – Mercy (באנגלית), נבדק ב-2020-04-10
↑  Shawn Mendes, Billboard
↑  Kelly Clarkson – Meaning of Life (באנגלית), נבדק ב-2020-04-10
↑  Camila Cabello – She Loves Control (באנגלית), נבדק ב-2020-04-10
↑  The Official New Zealand Music Chart, THE OFFICIAL NZ MUSIC CHART (באנגלית)
↑  "British single certifications – Camila Cabello – She Loves Control". British Phonographic Industry. Retrieved March 11, 2019. Select singles in the Format field. Select Silver in the Certification field. Type She Loves Control in the "Search BPI Awards" field and then press Enter.
↑  Bleachers Release 'Alfie's Song (Not So Typical Love Song)' From 'Love, Simon' Soundtrack: Listen, Billboard, ‏2018-01-16
↑  Love, Simon (Original Motion Picture Soundtrack) by Various Artists (באנגלית אמריקאית), נבדק ב-2020-04-10
↑  Christina Aguilera (Ft. 2 Chainz & Ty Dolla $ign) – Accelerate (באנגלית), נבדק ב-2020-04-10
↑  Christina Aguilera – Maria (באנגלית), נבדק ב-2020-04-10
↑  Christina Aguilera – Masochist (באנגלית), נבדק ב-2020-04-10
↑  Liberation by Christina Aguilera, Genius (באנגלית)
↑  Datenbank: BVMI, www.musikindustrie.de
↑  CERTIFICADOS – Pro-Música Brasil, pro-musicabr.org.br
↑  Official Singles Chart Top 100 | Official Charts Company, www.officialcharts.com (באנגלית)
↑  SHE IS MILEY CYRUS by Miley Cyrus, Genius (באנגלית)
↑  Harry Styles – Treat People With Kindness (באנגלית), נבדק ב-2020-04-10
↑  Fine Line by Harry Styles, Genius (באנגלית)
| --- | --- |
בקרת זהויות :  ISNI: 0000 0005 1195 1634  LCCN: no2019134420  MusicBrainz: 24a43e36-0435-4f04-ae9a-d5d73e52d278  NLK: KAC2018N1911  VIAF: 5038154592516543370004   WorldCat (עם VIAF): 5038154592516543370004 
ריטה אורה, לה אילסי ג'ובר כתבה את השיר "Let You Love Me", שהפך לאחד משיריה המצליחים ביותר.
קמילה קביו לה אילסי ג'ובר כתבה את השירים "She Loves Control" ו-"Find U Again", שזכו להצלחה בינלאומית.
אלטרה

| --- | --- |


 נתונים כלליים
 תקופת הפעילות:  1983 – 28 בדצמבר 2015 (כ־32 שנים) 
 חברת אם:  אינטל 
 מיקום המטה:  סן חוזה 
 ענפי תעשייה:  תעשיית המוליכים למחצה 
 מוצרים עיקריים:  FPGA 
  
 www.altera.com
 
אלטרה (באנגלית: Altera Corporation, ‏NASDAQ: ALTR) היא יצרן אמריקאי של רכיבי PLD(אנ'), מעגלים מודפסים המאפשרים עריכה דינמית (reconfigurable).
ה-PLD הראשון שוחרר ב-1984. המוצרים העיקריים של אלטרה הם Nios II, Stratix, הסדרות Arria ו- Cyclone של FPGA, סדרת MAX של CPLD, ‏Quartus II ו-Enpirion PowerSoC DC-DC.
ביוני 2015 הודיעה אלטרה כי ישנה הסכמה עקרונית עם כוונת אינטל לרכוש אותה בכ-16.7 מיליארד דולר במזומן. בחודש דצמבר באותה השנה, הושלמה הרכישה.
אינגר אירווינג קוז

| --- | --- |

 לידה:  3 בספטמבר 1866 סגינו, ארצות הברית 
 פטירה:  26 באפריל 1936 (בגיל 69) אלבקרקי, ארצות הברית 
 מקום קבורה:  Sierra Vista Cemetery 
 מקום לימודים:  בית הספר לאמנות של מכון שיקגו 
 תחום יצירה:  ציור 
 יצירות ידועות:  Ambush, Dreaming 
 פרסים והוקרה:  פרס הולגרטן 
 חתימה:   
 
אינגר אירווינג קוז (באנגלית: Eanger Irving Couse‏; 3 בספטמבר 1866 – 26 באפריל 1936) היה אמן אמריקאי וחבר מייסד ונשיא ראשון של אגודת האמנים של טאוס (אנ'). הוא ידוע בציורי ילידים אמריקאים. עבודתו הייתה גם חלק מתחרויות האמנות באולימפיאדת קיץ 1928 ובאולימפיאדת קיץ 1932.
ראשית חייו

קוז נולד למשפחה חקלאית במישיגן. כילד, הוא החל לצייר את בני שבט הצ'יפווה (אנ') שגרו בסמוך. הוא למד בילדותו בבתי ספר מקומיים והמשיך לעבוד באמנות.
קוז עזב את מישיגן ללימודי אמנות מקצועית במכון האמנות של שיקגו ובאקדמיה הלאומית לעיצוב (אנ'), ניו יורק. הוא נסע לפריז, שם למד בבית הספר לאמנויות יפות ובאקדמיה ז'וליאן. הוא חי בצרפת במשך 10 שנים, וצייר בעיקר נופים של חוף נורמנדי. בין השנים 1893–1896 התגורר במושבת האמנים של אטפלה (אנ'), שם צייר את רחובותיה ואת הדייגים.
קריירה אמנותית

לאחר שובו לארצות הברית התגורר קוז לראשונה בניו יורק. הוא בילה בטאוס, ניו מקסיקו במהלך הקיץ.
בסוף המאה ה-19, דרום מערב ארצות הברית וניו מקסיקו בפרט, משכו אמנים וסופרים רבים מכיוון שנותרו ללא פגע ממאמצי ההרחבה הלאומית שהוכתבה על ידי המדיניות האמריקאית. האמנים והסופרים של תקופה זו רצו לתפוס את שרידי המערב הישן לפני שהוא נעלם כליל. בתקופתו, בניו מקסיקו, למד קוז וצייר את חייהם ותרבותם של האינדיאנים מאזור טאוס - שבט פואבלו. הוא החל להציג את ציוריו על חיי האינדיאנים וזכה בתערוכת היחיד הראשונה שלו בשנת 1891.
בשנת 1911 נבחר קוז לאקדמיה הלאומית לעיצוב. הוא גם היה פעיל במושבת האמנים של טאוס (אנ'). בשנת 1915, קוז היה אחד מששת החברים המייסדים של אגודת האמנים של טאוס, ונבחר לנשיא הראשון. חבר מייסד נוסף היה האמן ג'וזף הנרי שארפ, שהפך קפלה ליד ביתו של קוז לסטודיו. הנכסים הסמוכים מוכרים עכשיו במשותף כאתר ההיסטורי קוז / שארפ, והם נשמרים ומופעלים על ידי קרן קוז.
מבין עבודותיו נחשב "אלק-פוט משבט הטאוס", שצויר בקיץ 1909, ליצירת המופת של קוז. הציור נרכש עבור אוסף האמנות הלאומי של ארצות הברית על ידי אספן האמנות הידוע ויליאם ט' אוונס (אנ') וכעת הוא מוצג באוספי מוזיאון סמית'סוניאן לאמנות אמריקאית.
יצירתו "השבויה" הוצג בשנת 1891 בתערוכת היחיד הראשונה שלו, שהתקיימה באגודת האמנות של פורטלנד (כיום, מוזיאון פורטלנד לאמנות (אנ')) באורגון, ולאחר מכן בסלון פריז בשנת 1892. ציור גדול זה, היה הציור האינדיאני הראשון של קוז, שלימים זכה לתהילה בארצות הברית על ציוריו את עמי הילידים בניו מקסיקו. בשנת 1991 נכלל "השבויה" בתערוכה הלאומית לאמנות אמריקאית בשם "המערב כאמריקה", מה שיצר מחלוקת בפרשנות למשמעויותיהם וכוונותיו של הציור. היסטוריונים לאמנות בחנו את המניעים הגזעניים, המיניים והחברתיים של הציור בהקשר של החברה האמריקאית באותה תקופה.
מורשת וכבוד

עבודותיו זכו להכרה ופרסים רבים ממוסדות כמו: סלון פריז, מכון האמנות של שיקגו, האקדמיה הלאומית לעיצוב (פרס הולגרטן השני, 1900; פרס הולגרטן הראשון, 1902; פרס אלטמן, 1916); פרס איזידור, 1917. הוא זכה בפרס ליפינקוט מטעם האקדמיה לאמנויות היפות של פנסילבניה (אנ') (1921) ופרסים רבים נוספים.
עבודותיו מוחזקות במוזיאונים רבים בארצות הברית ובעולם כוללות אוסף של דייוויד ופגי רוקפלר - במוזיאון בוסטון לאמנויות יפות (אנ').
קוס נפטר באלבוקרקי שבניו מקסיקו בשנת 1936. הוא קבור בבית העלמין סיירה וויו בטאוס.
גלריה

שיר אהבה אינדיאני
השבויה
אינדיאני ליד מדורה
האגם הקדוש
אלק-פוט משבט טאוס
ההיסטוריון
הערות שוליים

↑  Olympedia – Irving Couse, www.olympedia.org
↑  The Couse Foundation, web.archive.org, ‏2013-12-02
↑  Couse, E (anger) Irving (1866 – )". New International Encyclopedia. 6 (2nd ed.). Dodd, Mead. 1914. p. 190.
↑  Komanecky, Michael K. (2002). Phoenix Art Museum: Collection Highlights. New York: Harry N. Abrams, Inc. p. 60
| --- | --- |
בקרת זהויות :  NLI: 987007432254405171  BnF: cb15060303z (data)  GND: 119164957  ISNI: 0000 0000 6674 6084  LCCN: n86867551  PIC: 298959  RKD: 18785  SNAC: w6bz6gck  SUDOC: 184711606  ULAN: 500016091  VIAF: 3274684   WorldCat (עם VIAF): 3274684 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אינגר אירווינג קוז".
אלברכט הרביעי, דוכס בוואריה

אלברכט הרביעי, דוכס בוואריה (בגרמנית: Albrecht IV von Bayern;‏ 15 בדצמבר 1447 - 18 במרץ 1508) היה דוכס בוואריה בין השנים 1467–1508.
ביוגרפיה

אלברכט הרביעי נולד ב-15 בדצמבר 1447 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן. לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, ואלברכט ירש את הדוכסות יחד עם אחיו זיגיסמונד, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו, שהתקיימה עד למותו בשנת 1501.
בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה. הנישואים אירעו בעקבות סכסוך בין אלברכט לפרידריך על כמה נחלות קיסריות, והוחלט שהם יועברו לאלברכט כנדוניה לנישואיו עם בתו של פרידריך. אולם הנישואים לא פטרו לגמרי את הסכסוך, ובשנת 1492 נאלץ אלברכט להחזיר לפרידריך את העיר רגנסבורג. בשנת 1503 מת גאורג, דוכס בוואריה-לנדסהוט, ואלברכט ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט.
ב-18 במרץ 1508 מת אלברכט, ובנו וילהלם הרביעי, דוכס בוואריה עלה לשלטון במקומו. על אף שאלברכט הורה שרק בנו וילהלם יירש את הדוכסות, סירב לכך בנו לודוויג, והאחים שלטו במשותף עד למותו של לודוויג בשנת 1545.
משפחתו

בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה, ממנה היו לו 8 ילדים:
זידוניה מבוואריה (1488–1505)
זיבילה מבוואריה (1489–1519), התחתנה עם לודוויג החמישי, הנסיך הבוחר מפפאלץ
סבינה מבוואריה (1492–1564), התחתנה עם אולריך הראשון, דוכס וירטמברג
וילהלם הרביעי, דוכס בוואריה (1493–1550)
לודוויג העשירי, דוכס בוואריה (1495–1545)
סוזנה (1499–1500)
ארנסט, ארכיבישוף זלצבורג (1500–1560)
סוזנה מבוואריה (1502–1543), התחתנה עם קזימיר, מרקיז ברנדנבורג-ביירוית, ולאחריו עם אוטו היינריך, הנסיך הבוחר מפפאלץ
איבר פוסום

איבר פוסום (בנורווגית: Iver Fossum; נולד ב-15 ביולי 1996 בדראמן שבנורווגיה) הוא כדורגלן נורווגי המשחק בעמדת הקשר בקבוצת אולבורג בולדספילקלאב ובנבחרת נורווגיה.
קריירת מועדונים > סטרומסגודסט

פוסום נולד בדראמן שבנורווגיה. הוא גדל במחלקת הנוער של סטרומסגודסט, קבוצת הכדורגל המקומית. ב-28 באפריל 2013 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-1 על מולדה. עונת 2014 בליגת העל הנורווגית הייתה עונת הפריצה של פוסום, בה פילס את דרכו להרכב הראשון ופתח בהרכב ב-26 משחקים מתוך 30. ב-4 במאי 2014 הבקיע את שער הבכורה שלו בניצחון 2-0 נגד בודה/גלימט במחזור השביעי בליגה. בעונת 2015 היה המבקיע המצטיין של קבוצתו, שסיימה במקום השני בליגה, כשהבקיע 10 שערים ב-30 הופעות.
קריירת מועדונים > הנובר 96

ב-23 בדצמבר 2015 חתם פוסום על חוזה ל-4 וחצי שנים בהנובר 96, בעסקה ששווייה 20 מיליון כתר נורווגי.
קריירת מועדונים > אולבורג

בקיץ 2019, לאחר שירד ליגה עם הנובר 96, חתם פוסום באולבורג בולדספילקלאב מליגת העל הדנית.
תארים > כשחקן > סטרומסגודסט

אליפות נורווגיה (1): 2013
אלברכט הרביעי, רוזן הבסבורג

אלברכט הרביעי, רוזן הבסבורג (בגרמנית: Albrecht IV. von Habsburg; ‏1188 - 25 בנובמבר 1239), היה רוזן הבסבורג בין השנים 1232–1239, ואביו של רודולף הראשון, מלך גרמניה.
ביוגרפיה

אלברכט נולד בשנת 1188, לרודולף השני, רוזן הבסבורג ולאגנס משטאופן, בתו של גוטפריד שטאופן. בשנת 1232 מת אביו רודולף השני, רוזן הבסבורג, ואלברכט ירש את נחלותיו יחד עם אחיו רודולף השלישי, רוזן הבסבורג, אולם אלברכט ירש את עיקר הנחלה. בשנת 1239 השתתף אלברכט במסע הצלב של הברונים, וב-25 בנובמבר אותה שנה מת באשקלון כתוצאה ממגפה.
משפחתו

בשנת 1217 התחתן רודולף עם היילוויג מקיבורג, בתם של אולריך, רוזן קילבורג ודילינגן ואנה מצרינגן, ממנה נולדו לו 3 ילדים:
רודולף הראשון, מלך גרמניה (1218–1291)
קוניגונדה מהבסבורג (1230–לא ידוע)
בת (לא ידוע)
אלברכט השלישי, דוכס בוואריה

אלברכט השלישי, דוכס בוואריה (27 במרץ 1401 - 29 בפברואר 1460) היה דוכס בוואריה בין השנים 1438–1460.
ביוגרפיה

אלברכט השלישי נולד ב-27 במרץ 1401 לארנסט, דוכס בוואריה ואליזבטה ויסקונטי, בתם של ברנבאו ויסקונטי וביאטריצ'ה דלה סקאלה. בשנת 1429 רצה אלברכט להתחתן עם אליזבת, בתו של אברהרד השלישי, רוזן וירטמברג, אולם היא סירבה ולבסוף התחתנה עם יוהאן השלישי, רוזן ורדנברג. בשנת 1432 התחתן אלברכט בחשאי עם אגנס ברנאואר, שהייתה משרתת פשוטה. לכששמע על כך אביו הוא כעס מאוד, וב-12 באוקטובר 1435 הורה אביו על רציחתה באשמת כישוף, בזמן שאלברכט היה במסע ציד. בעקבות כך ברח אלברכט אל קרוב משפחתו לודוויג השביעי, דוכס בוואריה-אינגולשטאדט, אולם לאחר זמן קצר התפייס עם אביו. בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן.
בשנת 1438 מת אביו ארנסט, דוכס בוואריה, ואלברכט עלה לשלטון במקומו. בשנת 1440 הוצע לאלברכט הכתר הבוהמי, אולם הוא סירב לקבלו. בשנים 1444–1445 יצא אלברכט לשני מסעות כנגד הברונים השודדים. בשנת 1447 מת לודוויג השביעי, דוכס בוואריה-אינגולשטאדט, אולם אלברכט ויתר על חלקו לירושה, והדוכסות עברה כולה לבן דודו היינריך השישה עשר, דוכס בוואריה-לנדסהוט.
ב-29 בפברואר 1460 מת אלברכט, ובנו יוהאן הרביעי, דוכס בוואריה עלה לשלטון במקומו.
משפחתו

בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן, ממנה היו לו 10 ילדים:
יוהאן הרביעי, דוכס בוואריה (1437–1463)
ארנסט (1438–1460)
זיגיסמונד, דוכס בוואריה (1439–1501)
אלברכט (1440–1445)
מרגרטה מבוואריה, מרקיזת מנטובה (1442–1479), התחתנה עם פדריקו הראשון גונזאגה, מרקיז מנטובה
אליזבת מבוואריה (1443–1486), התחתנה עם ארנסט, הנסיך הבוחר מסקסוניה
אלברכט הרביעי, דוכס בוואריה (1444–1508)
כריסטוף, דוכס בוואריה (1449–1493)
וולפגנג (1451–1514)
ברברה (1454–1472)
אלטר דו שאו

| --- | --- |

אלטר דו שאו וחוף איליה דו אמור
 מדינה:  ברזיל ברזיל
 מדינה:  פארה פארה
 קואורדינטות:  2°31′00″S 54°57′00″W﻿ / ﻿2.51666667°S 54.95°W﻿ / -2.51666667; -54.95 
  מפת מיקום  מפה מפורטת   (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיאלטר דו שאו(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיאלטר דו שאו(למפת פארה רגילה) בלם מרבה פראואפבס קמטה אמאפה מרניאו טוקנטינס מאטו גרוסו אמזונאס האוקיינוס האטלנטי אלטר דו שאו(למפת פארה מוגדלת) בלם מרבה פראואפבס קמטה אמאפה מרניאו טוקנטינס מאטו גרוסו אמזונאס האוקיינוס האטלנטי אלטר דו שאו  he tabBackground:;tabBorder:#aaa;defaultTab:0;
אלטר דו שאו (בפורטוגזית: Alter do Chão) הוא כפר ברזילאי הנמצא כ-33 ק"מ מערבית לעיר הנמל סנטרם שלגדות נהר האמזונאס. מבחינה מינהלית, שייך הכפר לתחום שיפוטה של סנטרם.
הכפר שוכן סמוך למוצא אגם ורדה אל נהר טפז'וס, בסמוך לאחת מדרכי הסחר הבודדות שבמדינת פארה. הוא נקרא על שם מועצה עירונית בשם זהה במחוז פורטאלגרה שבפורטוגל.
בסביבות הכפר מספר מוקדי משיכה לתיירים. רצועות חול רחבות לאורך הנהר יוצרות חופים יפים לרחצה, ובאי איליה דו אמור (Ilha do Amor; "אי האהבה"), שבשעות השפל ניתן להגיע אליו בהליכה, חופים נוספים. אגם ורדה הסמוך עשיר בבעלי חיים, ומתקיימות בו פעילויות כרחצה, שיט וצלילה. לחוף האגם נמצא המרכז לשימור תחשי הנהרות (Centro de Proteçã ao Peixe-Boi), לשיקום תחשי נהרות פצועים או יתומים.
בכפר חיים כ-7,000 תושבים,[דרוש מקור] המתפרנסים בעיקר מתיירות, ובכלל זה שירותי שיט, מכירת חפצי אומנות, מסעדות דגים בהן ניתן למצוא דגי טוקונרה ופיררוקו, השכרת מקומות לינה וטיולים באתרים שסביב הכפר ובמעבה הג'ונגל. בכל שנה נערך בשבוע השני של חודש ספטמבר פסטיבל הפולקלור פסטה דו סאירה (Festa do Çairé).
איבר פרובניוס

בתורת המספרים האלגברית, איבר פרובניוס היא איבר מיוחד בחבורת גלואה של הרחבה של שדות מספרים, הנקבע על-פי אידיאל ראשוני בלתי מסועף. את קיומם של איברים מסוג זה הוכיח פרדיננד פרובניוס. משפט הצפיפות של צ'בוטרב מראה שכל איבר בחבורה עשוי להיות איבר פרובניוס, אם בוחרים את הראשוני המתאים.
הגדרה > רקע

איבר פרובניוס מוגדר עבור הרחבת גלואה K/F של שדות מספרים, בנוכחות אידיאל ראשוני p של חוג השלמים  \ O_{F} של F. האידיאל p מתפרק למכפלה של אידיאלים ראשוניים בחוג השלמים  \ O_{K} של K: 
 \ p=P_{1}^{e_{1}}\cdots P_{g}^{e_{g}}. מכיוון שזו הרחבת גלואה, כל גורמי הסיעוף  \ e_{i} שווים זה לזה. ההנחה שהאידיאל אינו מסועף פירושה שגורמי הסיעוף שווים ל-1, כלומר  \ p=P_{1}\cdots P_{g}.
שדה השאריות של F ביחס ל-p הוא חוג המנה  \ {\bar {F}}=O_{F}/p. זהו שדה סופי, נאמר מסדר q. שדות השאריות ביחס לגורמים  \ P_{i} של p הם  \ {\bar {K}}_{i}=O_{K}/P_{i}: גם כאן, מכיוון שזו הרחבת גלואה, כולם איזומורפיים זה לזה. המימד  \ f=[{\bar {K}}_{i}:{\bar {F}}] מקיים  \ n=[K:F]=fg.
כל האוטומורפיזמים בחבורת גלואה  \ G=\operatorname {Gal} (K/F) שומרים על חוג האיברים השלמים, כקבוצה. חבורת ההרכבה  \ G(P_{i}) של הגורם  \ P_{i} כוללת את האוטומורפיזמים בחבורת גלואה השומרים את P, כלומר,  \ G(P_{i})=\{\sigma \in G:\sigma (P_{i})=P_{i}\} (כל החבורות  \ G(P_{i}) צמודות זו לזו).
הגדרה > הגדרה

האיברים בחבורה  \ G(P_{i}) מתאימים לאלו בחבורת גלואה של הרחבת השדות הסופיים  \ {\bar {K}}_{i}/{\bar {F}}, וזו האחרונה נוצרת על ידי אוטומורפיזם פרובניוס - פעולת ההעלאה בחזקת q. כך מוגדר איבר פרובניוס - האיבר היחיד של  \ G(P_{i}) המקיים  \ \sigma (x)-x^{q}\in P_{i}.
הגדרה > יחידות

לכל אידיאל לא מסועף של K יש איבר פרובניוס יחיד,  Fr_{(K/F,P_{i})}, כפי שהוגדר לעיל. לכל אידיאל ראשוני לא מסועף  p\subset O_{F}, כל איברי פורובניוס המתאימים לאידיאלים  P_{i}\subset O_{K} המופיעים בפרוק של  pO_{K}  צמודים זה לזה. מכאן שניתן להגדיר מחלקת צמידות ב  Gal(K/F) המתאימה לאידיאל   p\subset O_{F}. מחלקת צמידות זאת נקראת מחלקת פרובניוס של   \ (K/F,p).
דוגמה

נתבונן בהרחבה של  \ F=\mathbb {Q}  על ידי השורשים a ו-b של  \ a^{2}=1+{\sqrt {3}},b^{2}=1-{\sqrt {3}}, בהתאמה (המכפלה ab היא שורש של 2-). ההרחבה של  \ K=\mathbb {Q} [a,b] מעל F היא הרחבת גלואה ממימד 8, עם חבורת גלואה דיהדרלית, עם איבר  \ \sigma  מסדר 4 המקיים  \ \sigma (a)=b,\sigma (b)=-a, ואיבר  \ \tau  המקיים  \ \tau (a)=a,\tau (b)=-b.
האידיאל הראשוני  \ p=\langle 5\rangle  מתפרק למכפלה  \ \langle 5\rangle =PP' כאשר  \ P=\langle 5,ab(a^{2}-1)-2\rangle  ו-  \ P'=\langle 5,ab(a^{2}-1)+2\rangle .  האוטומורפיזם  \ \tau  מחליף בין האידיאלים, ואילו  \ \sigma  שומר על שניהם. לכן חבורת ההרכבה של שני האידיאלים היא אותה חבורה - זו הנוצרת על ידי  \ \sigma . שדה השאריות  \ {\bar {F}} מסדר 5, וההרחבה  \ {\bar {K}}/{\bar {F}} היא ממימד 4. אפשר לחשב שאיבר פרובניוס ביחס ל-P הוא  \ \sigma , ואיבר פרובניוס ביחס ל-'P הוא  \ \sigma ^{-1}.
איש מת

| --- | --- |
כרזת הסרט איש מת
כרזת הסרט איש מת
 בימוי:  ג'ים ג'ארמוש 
 הופק בידי:  דמטרה ג'יי. מקברייד
 תסריט:  ג'ים ג'ארמוש 
 עריכה:  ג'יי רבינוביץ' 
 שחקנים ראשיים:  ג'וני דפ גארי פארמר בילי בוב תורנטון איגי פופ קריספין גלובר ג'ון הרט מייקל ווינקוט לאנס הנריקסון גבריאל ביירן רוברט מיצ'ם
 מוזיקה:  ניל יאנג 
 צילום:  רובי מילר 
 מדינה:  ארצות הברית
 חברת הפקה:  12-Gauge Production 
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  26 במאי 1995 (פסטיבל קאן) 10 במאי 1996
 משך הקרנה:  116 דק' 
 שפת הסרט:  אנגלית 
 סוגה:  מערבון
 הכנסות באתר מוג'ו:   deadman
 פרסים:  פרס האקדמיה האירופית לקולנוע לסרט הזר (ג'ים ג'ארמוש) 
 אתר רשמי
 דף הסרט ב־IMDb
 
איש מת (באנגלית: Dead Man) הוא סרט מערבון אמריקאי משנת 1995 שנכתב ובוים על ידי ג'ים ג'ארמוש. בסרט מככבים ג'וני דפ, גארי פארמר, בילי בוב תורנטון, איגי פופ, קריספין גלובר, ג'ון הרט, מייקל ווינקוט, לאנס הנריקסון, גבריאל ביירן ורוברט מיצ'ם (בתפקידו הקולנועי האחרון). הסרט, שלו נדבק השם "מערבון פסיכדלי" על ידי הבמאי, כולל מרכיבים מעוותים וסוריאליסטים של ז'אנר המערבון. הסרט צולם כולו בשחור לבן. את הפסקול כתב ניל יאנג והוא כולל קטעי גיטרה שאותם אילתר כשצפה בסרט. הסרט נחשב על ידי רבים כסרט מערבון פוסט מודרניסטי, וקשור לספרות פוסטמודרניסטית כגון מרידיאן הדם של קורמק מקארתי. כמו רוב עבודותיו של הבמאי, ג'ארמוש, הסרט זכה למעמד של סרט קאלט.
עלילה

ויליאם בלייק (ג'וני דפ), רואה חשבון מקליבלנד, אוהיו, נוסע ברכבת לעיירת הפיתוח "משין" שבאזור הספר שם הוא אמור לקבל על עצמו תפקיד חדש כרואה חשבון במפעל המתכת המקומי. במהלך הנסיעה, מזהיר אותו עובד הרכבת מפני הדרך שבה בחר ללכת בזמן שנוסעי הרכבת האחרים מתחילים לירות ברוביהם על עדר של באפלו מבעד לחלונות הרכבת. לאחר שמגיע לעיירה, מגלה בלייק שאת תפקידו המיועד מולא כבר והוא מגורש ממקום העבודה באיומי אקדח על ידי ג'ון דיקינסון, בעליו האימתני של המפעל. כשהוא חסר עבודה וחסר כסף, פוגש בלייק את ת'ל ראסל (מילי אביטל), זונה לשעבר המוכרת פרחים עשויים נייר. הוא מאפשר לה לקחת אותו הביתה. חברה לשעבר של ת'ל, צ'ארלי, מפתיעה אותם כאשר הם במיטה, יורה בבלייק ובטעות הורג את ת'ל כאשר זו מגנה על בלייק עם גופה. כשהוא פצוע יורה בלייק בצ'ארלי והורג אותו עם האקדח של ת'ל. בלייק בורח מהחלון ורוכב מהעיירה על סוס שהוא גנב. בעל המפעל, דיקינסון, הוא במקרה אביו של צ'ארלי והוא שוכר שלושה רוצחים אגדיים, קול וילסון, קונוויי טוויל וג'וני "הילד" פיקט כדי למצוא ולהחזיר את בלייק "חי או מת".
בלייק מתעורר ומוצא אינדיאני גדול המנסה להוציא מחזהו את הכדור. האינדיאני הקורה לעצמו נובדי (אף אחד), מגלה שהכדור נמצא יותר מידי קרוב לליבו של בלייק מכדי להוציאו ומצהיר שבלייק הוא רשמית "מת מהלך". כשלומד האינדיאני את שמו המלא של בלייק, הוא מחליט שבלייק הוא גלגול של ויליאם בלייק המשורר שאותו הוא מעריץ אך בלייק, רואה החשבון, אינו מכיר אותו. נובדי מחליט ללוות את בלייק לאוקיינוס השקט כדי להחזירו למקומו הטבעי בעולם הרוחות.
בלייק ונובדי נודדים מערבה כשהם משאירים אחריהם שובל של מתים ונתקלים בכרזות מבוקשים המצהירות על פרס כספי יותר ויותר גבוה עבור מותו או לכידתו של בלייק. בלייק לומד על עברו של נובדי שאופיין על ידי גזענות הן אינדיאנית והן על ידי הגזע הלבן; נאמר שהוא תוצר אהבים של בני שני שבטים שונים ושכאשר היה ילד הוא נחטף על ידי חיילים אנגלים והובא לאירופה כדוגמה לאינדיאני פראי. הוא חונך לזמן קצר ולמד על אומנותו של ויליאם בלייק, המשורר, לפני שחזר לביתו, שם הפך לנושא ללעג בקרב חבריו האינדיאנים על שקיבל חינוך ותרבות אנגליים. בזמן זה קיבל את שמו, נובדי (אף אחד), שפירושו המילולי הוא "זה המדבר הרבה ואומר כלום". נובדי משאיר את בלייק לבד ביער כשהוא מחליט שעל בלייק לעבור מסע חיזיון. במסעו, הורג בלייק שני מארשלים אמריקאים, חווה חזיונות של רוחות הטבע ומבכה את מותו של עופר צעיר שנהרג בטעות על ידי רודפיו. הוא צובע את פניו עם דמו של העופר וחובר שוב לנובדי במסעו. בינתיים, החבר האימתני ביותר מחבורת הרודפים, קול וילסון, הרג את חבריו (וגם אכל את אחד מהם) והמשיך במרדף לבדו.
בעמדת מסחר, מסיונר גזעני מזהה את בלייק ומנסה להורגו אך נהרג בעצמו על ידי בלייק. מאוחר יותר נורה שוב בלייק ומצבו הולך ומחמיר. נובדי לוקח אותו על הנהר לכפר של שבט המקהא שאותם הוא משכנע לתת להם סירת קנו למטרת קבורתו של בלייק. כשהוא הוזה, עושה בלייק את דרכו בכפר לפני שמתמוטט כתוצאה מפצעיו. הוא מתעורר בסירת הקנו על חוף הים כשהוא לבוש בבגדי לוויה אינדיאנים. נובדי נפרד מבלייק לשלום ודוחף את סירת הקנו לעבר הים. כשהוא צף הרחק מהחוף, בלייק רואה את קול מתגנב מאחורי נובדי אך הוא חלש מידי מכדי לצעוק ולהזהיר אותו וצופה איך השניים יורים והורגים אחד את השני. במבט אחרון על השמיים, בלייק מת כאשר סירת הקנו שבה הוא נמצא נסחפת לעבר הים.